ΓΡΑΠΤΗ ΕΡΩΤΗΣΗ P-2322/00

υποβολή: Hartmut Nassauer (PPE-DE) προς την Επιτροπή

(30 Ιουνίου 2000)

Θέμα: Αποκλίσεις στη φορολόγηση πετρελαίου ντίζελ στα κράτη μέλη της ΕΕ

Οι Γερμανοί γεωργοί δεν μπορούν να εισάγουν από τη Γαλλία προσδιορισμένο πετρέλαιο ντίζελ (κυρίως μαζούτ), δεδομένου ότι τούτο αντιβαίνει στο άρθρο 26 του νόμου περί φορολόγησης των πετρελαιοειδών. Για το γαλλικό πετρέλαιο ντίζελ ισχύει πολύ πιο ευνοϊκή φορολογική ρύθμιση απ' ό τι για το γερμανικό, με αποτέλεσμα οι Γερμανοί γεωργοί, λόγω της απαγόρευσης εισαγωγής που ισχύει σε εθνικό επίπεδο, να είναι αναγκασμένοι να αγοράζουν πετρέλαιο ντίζελ σεψηλότερη τιμή απ' ό τι οι Γάλλοι γείτονές τους. Η διάκριση αυτή είναι δυνατή μόνο διότι η οδηγία 92/81/ΕΟΚ(1) του Συμβουλίου της 19ης Οκτωβρίου 1992 σχετικά με την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή προβλέπει ρητά στο άρθρο 8, παράγραφος 2, εδάφιο στ) ότι τα κράτη μέλη της ΕΕ μπορούν να χορηγούν μερικές ή πλήρεις απαλλαγές ή μειώσεις των συντελεστών του ειδικού φόρου κατανάλωσης για τα πετρελαιοειδή ή για άλλα προϊόντα τα οποία χρησιμοποιούνται για τους ίδιους σκοπούςπό φορολογικό έλεγχο, εάν τα προϊόντα αυτά χρησιμοποιούνται αποκλειστικά στον τομέα της γεωργίας, της δενδροκομίας κλπ. Σχετικά με το θέμα αυτό μπορεί η Ευρωπαϊκή Επιτροπή να ανακοινώσει:

1. ποια δράση προτίθεται να αναλάβει προκειμένου να καταργηθεί αυτή η πρακτική που συνιστά διάκριση εις βάρος των Γερμανών γεωργών;

2. εάν σχεδιάζει ενδεχομένως την εναρμόνιση των νόμων περί φορολόγησης των πετρελαιοειδών εντός της ΕΕ, πράγμα το οποίο θα οδηγούσε σε ενιαίο σύστημα φορολόγησης των πετρελαιοειδών στα κράτη μέλη;

(1) ΕΕ L 316 της 31.10.1992, σελ. 12.

Απάντηση του κ. Bolkestein εξ ονόματος της Επιτροπής

(31 Ιουλίου 2000)

Οι τιμές του πετρελαίου κίνησης το οποίο χρησιμοποιείται ως καύσιμο στη γεωργία για οχήματα όπως ελκυστήρες και σταθερά μηχανήματα, καθώς και για άλλες χρήσεις όπως για τη θέρμανση των θερμοκηπίων, ποικίλλουν σημαντικά από το ένα κράτος μέλος στο άλλο. Οι διαφορές στις τιμές των καυσίμων οφείλονται κυρίως στα διαφορετικά επίπεδα φορολογίας και ιδίως στον τρόπο με τον οποίο κάθε κράτος μέλος εφαρμόζει τις φορολογικές διατάξεις της κοινοτικής νομοθεσίας. Επίσης, οι διαφορές πουπάρχουν όσον αφορά την ανταγωνιστική δομή των αγορών πετρελαίου μπορούν να επηρεάσουν το επίπεδο των τιμών των καυσίμων.

Η κοινοτική νομοθεσία δεν απαγορεύει στους Γερμανούς γεωργούς να αγοράζουν καύσιμο ντίζελ στη Γαλλία ή σε άλλο κράτος μέλος. Σύμφωνα με την οδηγία 92/12/ΕΟΚ του Συμβουλίου της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων πουπόκεινται σε ειδικούς φόρους κατανάλωσης(1) (άρθρο 9 παράγραφος 3), τα κράτη μέλη μπορούν να προβλέπουν ότι ο ειδικός φόρος κατανάλωσης καθίσταται απαιτητός κατά την απόκτηση ορυκτελαίων τα οποία έχουν ήδη τεθεί σε ανάλωση σε άλλο κράτος μέλος, εάν η μεταφορά αυτών των προϊόντων γίνεται με ανορθόδοξους τρόπους (δηλαδή με οποιουσδήποτε άλλους τρόπους εκτός από τη μεταφορά στη δεξαμενή των οχημάτων ή σε κατάλληλα δοχεία από ιδιώτες ή για λογαριασμό τους).

Στο πλαίσιο της κοινοτικής νομοθεσίας, και ιδίως της οδηγίας του Συμβουλίου 92/81/ΕΟΚ για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(2) (άρθρο 8 παράγραφος 2 στοιχείο στ)), τα κράτη μέλη μπορούν να χορηγούν πλήρεις ή μερικές απαλλαγές ή μειώσεις των συντελεστών του ειδικού φόρου κατανάλωσης για τα πετρελαιοειδή τα οποία χρησιμοποιούνταιπό φορολογικό έλεγχο αποκλειστικά στη γεωργία, τη δενδροκομία, τη δασοκομία και την ποτάμια ή λιμναία ιχθυοκαλλιέργεια. Ως εκ τούτου, τα κράτη μέλη μπορούν να μην εφαρμόζουν τον πλήρη ελάχιστο συντελεστή ειδικού φόρου κατανάλωσης για το πετρέλαιο κίνησης που χρησιμοποιείται ως προωθητικό, ο οποίος έχει καθοριστεί σε 245 ευρώ ανά 1000 λίτρα (άρθρο 5 παράγραφος 1 της οδηγίας 92/82/ΕΟΚ του Συμβουλίου της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή(4)), αλλά να εφαρμόζουν συντελεστή ο οποίος κυμαίνεται μεταξύ 0 και 245 ευρώ. Οι συντελεστές ΦΠΑ που εφαρμόζονται στο ντίζελ που χρησιμοποιείται για γεωργικούς σκοπούς (16 % στη Γερμανία και 19,6 % στη Γαλλία) συμβάλλουν, ως ένα βαθμό, στο να παρατηρούνται διαφορές τιμών στην αγορά.

Συνεπώς, είναι σαφές ότι κάθε κράτος μέλος έχει τη διακριτική ευχέρεια να καθορίζει το επίπεδο του ειδικού φόρου κατανάλωσης που επιβάλλεται στα πετρελαιοειδή τα οποία προορίζονται αποκλειστικά για τη γεωργία.

1. Η πρόταση οδηγίας του Συμβουλίου, πουπεβλήθη από την Επιτροπή το Μάρτιο του 1997(3), αποσκοπεί στον εκσυγχρονισμό του κοινοτικού συστήματος φορολόγησης των πετρελαιοειδών, προκειμένου η Κοινότητα να επωφεληθεί πλήρως από την ενιαία αγορά. Η εν λόγω πρόταση προβλέπει (άρθρο 7) μειωμένο ελάχιστο συντελεστή ειδικού φόρου κατανάλωσης στο σύνολο της Κοινότητας για το πετρέλαιο κίνησης που χρησιμοποιείται ως προωθητικό στη γεωργία, το επίπεδο του οποίου καθορίζεται, σ' ένα πρώτο στάδιο, σε 32 Οκτωβρίου 1000 λίτρα. Η εν λόγω πρόταση θα συμβάλει σε μεγάλο βαθμό, εφόσον εγκριθεί, στην προσέγγιση των επιπέδων φορολογίας που εφαρμόζονται από μεμονωμένα κράτη μέλη στα πετρελαιοειδή που χρησιμοποιούνται στη γεωργία.

2. Η Επιτροπή δεν προτίθεται επί του παρόντος να προτείνει νομοθεσία για την εναρμόνιση των επιπέδων φορολογίας των πετρελαιοειδών στην κοινοτική γεωργία. Υπό τις σημερινές συνθήκες, φαίνεται ότι μια τέτοια προσέγγιση δεν έχει καμία πιθανότητα να εγκριθεί από το Συμβούλιο, δεδομένου ότι δεν έχουν ακόμη εγκριθεί λιγότερο φιλόδοξες προτάσεις, όπως εκείνη του 1997. Η έγκριση της νομοθεσίας στο φορολογικό τομέα έχει αποδειχθεί πολύ δύσκολη λόγω του προβλεπόμενου από τη Συνθήκη κανόνα της ομοφωνίας.

(1) ΕΕ L 76 της 23.2.1992.

(2) ΕΕ L 316 της 31.10.1992.

(3) ΕΕ C 139 της 6.5.1997.

(4) ΕΕ L 316 της 31.10.1992.